पाएं अपने शहर की ताज़ा ख़बरें और फ्री ई-पेपरडाउनलोड करें
अतिरिक्त मुख्य सचिव डॉक्टर राजा शेखर वुंदरू ने गुरुवार को शहर व अस्पताल का दौरा किया। इस दौरान उन्होंने जिला अस्पताल में वेंटिलेटर के नए सेटअप के इंस्टालेशन को चेक किया। उन्होंने सीएमओ को निर्देश दिए कि अस्पताल में ऑक्सीजन पर्याप्त मात्रा में रहनी चाहिए और किसी भी मरीज को ऑक्सीजन की कमी नहीं होनी चाहिए।
कोरोना गाइड लाइन का सख्ती से पालन हो
इसके बाद उन्होंने जिले के अधिकारियों के साथ बैठक कर निर्देश दिए कि 10 मई तक लॉकडाउन लगाया गया है, ताकि भीड़ पर नियंत्रण कर कोरोना संक्रमण के चक्र को तोड़ा जा सके। अगर किसी व्यक्ति को कुछ जरूरी सेवाओं के उद्देश्य से बाहर आना भी पड़े तो वह सोशल डिस्टेंसिंग व मास्क जैसे नियमों की पालना करे। पुलिस प्रशासन लॉकडाउन के दौरान सभी प्रोटोकॉल व गाइडलाइन की अनुपालना सख्ती से कराए।
अनावश्क रूप से बाहर घूमने वाले लोगों को रोका जाए। जिससे लॉकडाउन का उद्देश्य सफल हो सके। इसके अलावा कंटेनमेंट जोन व माइक्रो कंटेनमेंट जोन में संबंधित क्षेत्र के एसडीएम कड़ी निगरानी रखें तथा इनमें निरंतर सैनिटाइजेशन हो।
दुकानों के बाहर रेट लिस्ट चस्पा कराई जाए
जिले में आवश्यक वस्तुओं के जो रेट निर्धारित किए गए हैं, इनकी सूची सभी किराना स्टोर व दुकानों पर चस्पा की जाए। जिससे लोगों को इन वस्तुओं के रेट्स के बारे में पूरी जानकारी हो सके। अगर कोई दुकानदार अधिक रेट लेता है तो उसके खिलाफ कार्रवाई की जाए। जिले में जरूरी वस्तुओं का पूरा स्टॉक रहना चाहिए। अतिरिक्त मुख्य सचिव ने कहा कि जिले के तीनों उपमंडलों के एसडीएम ग्रामीण क्षेत्र में बीमार लोगों के संबंध में डाटा एकत्र कर गंभीर रूप से बीमार लोगों को जरूरी चिकित्सा मुहैया कराएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn